Účastník ZPC	
Meno, priezvisko, titul:	Denisa Ďuranová, PhDr.	
Úsek:	Štátny pedagogický ústav 	
	
Zahraničná pracovná cesta	
Miesto konania – štát, mesto:	Belgicko, Brusel 	
Organizátor:	Európska komisia  	
Termín:	6. – 8. 12. 2015	
Účel:	Účasť na konferencii Growing together in a barrier-free Europe	
Rokovací jazyk:	Anglický jazyk  	
	
Rámcový program
6. 12.  2015 – cesta Bratislava – Brusel, informatívne neformálne stretnutie s národnými koordinátormi Európskej agentúry pre špeciálne a inkluzívne vzdelávanie  
7. 12. 2015 – účasť na konferencii 
8. 12. 2015 – cesta Brusel – Bratislava 

Stručný priebeh	
Konferencia s názvom Growing together in barrier- free Europe bola usporiadaná Európskou komisiou pri príležitosti Dňa osôb so zdravotným znevýhodnením. Prezentácie a diskusie sa venovali aktuálnej situácii detí so zdravotným znevýhodnením v Európe, pričom tematicky sa zameriavali na inkluzívne vzdelávanie, pracovné príležitosti, účasť detí a mladých ľudí so zdravotným znevýhodnením v práci a v spoločnosti. Konferencia bola súčasťou širšieho úsilia Európskej únie na podporu začlenenia problematiky zdravotného postihnutia v súlade s Dohovorom OSN o právach osôb so zdravotným postihnutím a Stratégiou Európskej únie v oblasti zdravotného postihnutia na obdobie rokov 2010 - 2020. Konferencie som sa zúčastnila ako národná koordinátorka a zástupca SR v Európskej agentúre pre špeciálne a inkluzívne vzdelávanie. 

Zameranie konferencie dňa 7. 12. 2015:
1.	Vyrastanie so zdravotným znevýhodnením v Európskej únii 
-	prístup k včasnej diagnostike; inkluzívne vzdelávanie; čo Európska únia robí pre mladých ľudí so zdravotným znevýhodnením v Európe; využívanie programu ERASMUS+
2.	Situácia detí a mladých ľudí so zdravotným znevýhodnením v Európe
-	prezentácia správy o násilí voči deťom so zdravotným znevýhodnením; výzva pre mladých ľudí so zdravotným znevýhodnením v dnešnej Európe; podpora detí a rodín; poskytnutie podpory detí so zdravotným znevýhodnením v školách  
	
Odporúčania a závery	
Účasť na konferencii bola podporená Európskou agentúrou pre špeciálne a inkluzívne vzdelávanie, v ktorej má Štátny pedagogický ústav zastúpenie národným koordinátorom. Odporúčame pokračovať v spolupráci s Európskou agentúrou pre špeciálne a inkluzívne vzdelávanie a aktívne sa spolupodieľať na jej činnosti a projektoch. 

Európska únia podporuje aktívne začlenenie osôb so zdravotným znevýhodnením do spoločnosti a ich plnú účasť v spoločnosti, v súlade s prístupom ľudských práv EÚ k otázkam zdravotného postihnutia. Tento prístup je tiež súčasťou Dohovoru OSN o právach osôb so zdravotným postihnutím. Stratégia Európskej únie v oblasti zdravotného postihnutia na obdobie rokov 2010 - 2020, ktorá bola prijatá v roku 2010, nadväzuje na predmetný Dohovor a berie do úvahy skúsenosti z Európskeho akčného plánu na roky 2004 - 2010, ktorý bol zameraný na rovnosť príležitostí pre osoby so zdravotným postihnutím. 	
Očakávaný prínos	
Informácie nadobudnuté počas pracovnej cesty sú prínosom pre zastúpenie ŠPÚ v Európskej agentúre pre špeciálne a inkluzívne vzdelávanie a pre prácu národnej koordinátorky v predmetnej Agentúre.
	
Prehľad prinesenej dokumentácie a miesto jej uloženia	
Violence against children with disabilities: legislation, policies and programmes in the EU
Choice and control: the right to independent living 
Publikácie odovzdané a uložené: Oddelenie pre špeciálnu pedagogiku a inklúziu, Štátny pedagogický ústav 	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: PhDr. Denisa Ďuranová	
Dátum: 15. 12. 2015	
Správu schválil: Mgr. Petra Fridrichová, PhD., riaditeľka ŠPÚ